### Beslutninger:

Fremsendes med ændringsforslaget af 6. april 2022 fra Socialistisk Folkepartis og Venstres byrådsgruppertil Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 27. april 2022 om magistratsbehandling af forslaget.

###

Beslutningsforslag fra DF, NB, EL og [adresse]

Debatten om en eventuel udvidelse af [adresse] har både før, under og efter fremsættelse af Forslag til Lokalplan 1163 – Udvidelse af [adresse], ført til en stor debat blandt aarhusianerne. Nu hvor høringsfristen er slut, og høringssvarene foreligger, kan vi konstatere, at der er en massiv modstand mod den annoncerede udvidelse.

Modstanden mod den planlagte massive havneudvidelse begrundes i flere forhold, som kræver en nøjere belysning. Byrådet skal i sin beslutning navigere mellem erhvervsinteresser, hensyn til rekreative områder, biodiversitet, klimapåvirkning og de visuelle konsekvenser og naturoplevelsen.

Vi skal her pege på nogle af de vigtigste forhold, som bør belyses i forbindelse med udarbejdelse af alternativer:

Hvad er det reelle behov for udvidelse af havnearealet fordelt på eksisterende og nye kunder?

Klima-aftryk under anlæg og drift?

Arbejdspladser

Miljø (klapning af opgravet materiale)

Trafik, støj, lugt og støv

Rekreative og visuelle effekter / naturoplevelsen

Regionale forhold og betydning

Nationale forhold og betydning

Økonomi

Modstanden kommer fra en bred kreds af Klima- og miljøgrupper, fællesråd, foreninger, fra dele af erhvervslivet og en bred kreds af borgere. Der er også rejst stor kritik af den demokratiske proces i forbindelse med høringen. Høringsfasen over to måneder har omfattet både lokalplansforslag og en miljøkonsekvensredegørelse. Bagvedliggende data og beregninger har ikke kunnet tilgås eller blive undersøgt af andre eksperter. Men lige så væsentligt er, at man ikke har fremlagt alternativer.

I processen er der peget på forskellige elementer til alternativer:

En ”dry-port”, dvs. arealer til oplagring af containere mm på land, f.eks. ved E45

Flytning af aktiviteter (især bulk fragt) i et samarbejde med [adresse]

Effektivisering af udnyttelsen af havnearealerne, så der fokuseres på absolut havnerelaterede aktiviteter, og andre virksomheder placeres andet steds i [adresse]

Behandlingen af høringssvarene er sat til at følge den fastlagte procedure herfor.

Men i erkendelse af den massive modstand mod udvidelsen af [adresse], og manglen på egentlige alternativer, ønsker forslagsstillerne, at der på baggrund af høringsprocessen udarbejdes forslag, som afdækker løsninger der indebærer 1) Ingen udvidelse af det eksisterende havneareal, og 2) udvidelse inden for de eksisterende havneområder, og 3) en anden udvidelse af havnen der i højere grad tager hensyn til miljø, klima og de visuelle effekter / naturoplevelsen.

Det eller de alternative løsningsforslag der udarbejdes, bør have en karakter så de kan fremsendes til byrådet, som alternativ til vedtagelsen af Lokalplan 1163.

DF, NB, EL og [adresse] foreslår at

[adresse] nedsætter en arbejdsgruppe med repræsentanter for Aarhus Kommune (BA, MTM), [adresse], [adresse], foreningen Beskyt [adresse] Nu, andre repræsentative interessentgrupper fra civilsamfundet (Fællesråd og foreninger som DN), repræsentanter for erhvervslivet, Stadsarkitekten, samt evt. andre relevante aktører.

Arbejdsgruppen får til opgave at bearbejde høringsbidragene og organisere udarbejdelsen af et alternativt forslag til at løse [adresse] udviklingsudfordringer inden for scenarierne, 1) Ingen udvidelse af det eksisterende havneareal, og 2) udvidelse inden for de eksisterende havneområder, og 3) en anden udvidelse af havnen der i højere grad tager hensyn til miljø, klima og de visuelle effekter / naturoplevelsen. Borgmesterens Afdeling og Magistratsafdelingen for Teknik og Miljø udarbejder i samarbejde et kommissorium for arbejdsgruppen, som fremsendes til byrådets godkendelse.